LidanRubinov/Halacha-QA huggingface dataset:
שאלה: טהרת הבית: לפני שבועיים אישתי הייתה אמורה לטבול היא ספרה שישה נקיים ואילו את היום השביעי היא לא ספרה ולא בדקה בעיקבות מריבה גדולה שפרצה ביננו היום אישתי ערכה את הבדיקה השביעית והיא בדרכה למקווה האם טבילתה עולה לה יש לציין שאנו ספרדים וגם המצב בבית מאוד רגיש דחוף מאוד מחכה לתשובה מה לעשות
תשובה: מתנצל שרק עכשיו אני עונה, כיוון שקיבלתי את השאלה מאוחר. באופן עקרוני צריך שהשבעה נקיים יהיו רצופים. אם הייתה הפסקה באמצע של הסחת הדעת, כמו בנידון שאלתך, שהיא החליטה להפסיק לספור   צריכה לספור מההתחלה שבעת ימים נקיים. לכן, צריך להיזהר מאד שלא לריב מריבות גדולות, ובוודאי שגם אם יש מתחים   אין  מענישים  בזה שלא הולכים למקווה.
שאלה: מצב מלחמה: לכבוד הרב, ברצוני לשאול האם כיום בהתחשב במצבינו הביטחוני עם הפלסטינים ניתן להגדיר את המצב כמלחמה בינינו ובינם? בברכת הודאה ו
תשובה: הממשלה צריכה להגדיר מצב מלחמה. דומני שכעת ברור שאכן הממשלה וצה"ל יצאו למלחמה מוגבלת. זה משנה ביחס להיתרים, בשבת, בדיני מאכלות וכד. לגבי כל יחיד, פגיעה בגויים, אין שינוי. זה מותר רק כהגנה עצמית. הרב אליקים לבנון www.yelm.co.il
שאלה: זוגיות: אני והחברה שלי בני 25 ו-27 ואנחנו יוצאים ביחד כבר למעלה משנה ובחודשים האחרונים התחלנו לדבר על השלב הבא בקשר. ישנה סוגיה אחת שלא נותנת לנו מנוח והיא שאנחנו לא מצליחים למצוא פיתרון לשאלה הגדולה "איך נוכל להתקיים מבחינה כלכלית?" שנינו לצערנו נכון לעכשיו לא מרוויחים משכורות מספיק נאות כדי שנוכל להתקיים עם בסיס כלכלי ראוי. אנחנו חוששים שמצב זה עלול לגרום לסיום הקשר והגענו להחלטה משותפת להתייעץ עם רב בנושא. אני אשמח לקבל את עזרתך ואקבל כל עצה שתתן לי.
תשובה: אין לי כל ידע או הכשרה להשיב טוב יותר לשאלה כזאת. אשיב לכם לפי מיטב חכמת החיים שצברתי עם השנים -אבל אין כאן אמירה תורנית - הלכתית. אתם צריכים להחליט מה יותר חשוב לכם: ה יחד  שלכם או רמת החיים. מי שרוצה לגור בתל אביב ולהחזיק מכונית צריך הכנסה של רבה. אבל מי שמוכן לגור בשדרות או בחריש או בבית שאן בדירה צנועה ולנסוע באופניים, לא צריך הכנסה גדולה כדי להתקיים. ודאי עליכם לפעול כדי לשפר את ההכנסה שלכם, אבל ההתקדמות הכלכלית הזאת נעשית בתוך החיים המשותפים. רוב המקצועות שיש מהם הכנסה רבה יותר מחייבים לימודים. תבדקו מה הכשרון של כל אחד מכם ובאיזה מקצוע הוא יכול להצליח יותר. זוגות רבים מחלקים את המאמץ: אחד מבני הזוג לומד והשני מפרנס את שניהם ולאחר מכן מתחלפים.
שאלה: דבר תורה: הרב, אני ואחי מתלבטים בשאלה הבאה: האם צריך לומר דבר תורה רק כשיש 3 גברים או 3 נשים בסעודה? או שאפשר גם בזוג,או גם כשיש נגיד 2 גברים ו2 נשים? או שזה בכלל לא קשור לגברים ונשים? ועוד שאלה לגבי זימון: האם כשיש 2 נשים וגבר או שתיים הם צריכים להצטרף? והאם נשים בכלל חייבות בזימון? סליחה על השאלות הרבות,
תשובה: לך דבר תורה צריך תמיד לומר בכל הרכב של אנשים. זימון מצריך לפחות 3 גברים והנשים עונות. נשים לא מצטרפות לזימון עם גברים 3 נשים שאוכלות ללא גברים מזמנות לעצמן (ולא כולן נוהגות לעשות זאת) ובשמחה דוד לוי 098987548
שאלה: הלכה ובטחון: מחר (רביעי) נערכת אזכרה לסבתא של בן זוגי ועליה לקבר בשדרות, ובשבת הקרובה יש שבת אזכרה. לאור מתחי האש לעבר שדרות והשטחים הסמוכים אני מאוד חוששת לבטחונו ומעדיפה שהוא לא ינסע, אולם הוא מתעקש שההלכה מחייבת אותו להיות נוכח במעמד זה ושאין לו אפשרות לוותר על הנסיעה. טענתו היא שאם נגזר דיננו להיפגע, כן יהיה בלי קשר לאמצעי הזהירות בהם ננקוט, אך לעניות דעתי אסור על אדם להעמיד עצמו במצבים מסכני חיים. מה הפתרון?
תשובה: לך, אין חובה לנסוע לאזכרה כלל. מצוה לנסוע לשדרות בימים אלו. חיים שם עשרות אלפי משפחות עם ילדים וכל מי שמבטל את הגעתו מזיק ומוריד את רוח העם (ומו"ר הרב מרדכי אליהו זצ"ל - אמר על מי שנמנע מלנסוע מסיבות אלו דברים חריפים ביותר) לכן תסעו ואם תהיה אזעקה תתנהגו כמנהג המקום (בד"כ שכיבה על הארץ למשך כמה דקות) דוד לוי אם אוכל להשתחרר מחובותי בשבת הקרובה - בלנ"ד אסע עם משפחתי לשדרות להצטרף לתפילת השבת שלהם בבתי הכנסת השונים
שאלה: כיבוד: יש לי שאלה קצת מוזרה. איך יותר מכובד ומקובל לפנות לרב? לדוגמא,רב האולפנא שלי,קוראים לו אמיר. יותר מכובד שאפנה אליו ואקרא לו הרב אמיר או פשוט הרב? מעיין
תשובה: וברכת ד  יישר כח על השאלה, ממנה ניכר עד כמה כבוד הורים ומורים חשוב בעיניך. כבוד גדול יותר הוא "הרב" סתם ללא הזכרת שמו, כמבואר ברמב"ם שלא קורא לרב בשמו (אמנם עם תואר היו שהקלו). אולם כשם שלאבא אומרים רק "אבא" כן לרב רק "רב". בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ימי בין המיצרים: הרב אני דתיה ועובדת במקום עבודה חילוני ב 27.7.14 כלומר כ"ט תמוז יש אצלנו כנס חברה בסינימה סיטי בגלילות בו עומדים לנאום המנכ"ל וסמנכ"ל על כל מיני שינויים בחברה ואח"כ להקרין סרט ישראלי - "אפס ביחסי אנוש " האם מותר ללכת בימים אלו למקום כזה? האם מותר אחרי הנאום להישאר לסרט? מראש סמדר רז
תשובה: וברכת ד  אין המקום גורם ועל כן אפשר ללכת לכינוס עצמו. לגבי הסרט, לפי שם הסרט נראה שעיקרו נועד לחיזוק יחסי אנוש, (הדבר צריך ברור). מכיוון שעיקרו לשיפור יחסי אנוש נראה שאין לאסור אלא א"כ יש שם דברים לא צנועים וכדו, אבל מבחינת שלשת השבועות אפילו אם יהיה שיר בסרט אין לאסור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ימי בין המיצרים: אני מעוניין לנסוע לחופשה בחו"ל בתקופה שיוצאת בימי בין המיצרים. ורציתי לדעת מה ההלכה לגבי חופשה בזמן ימי בין המיצרים? מבחינת המותר והאסור. אם יש חשיבות לעניין אז אני ספרדי (מרוקאי ליתר דיוק). javascr ip:document.askForm.submit()
תשובה: וברכת ד  אין איסור לעשות חפשה. האיסור הוא אם במקום המדובר יש מוסיקה, שירים שמחה וכדו, כמו כן בתשעת הימים חלים איסורי בשר ויין. בכל אופן עצם החופשה (לגור בבית מלון וכדו ) לא נאסרו. ברור שבימים אלו אדם צריך להקדיש זמן לזכר החורבן. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שלושת השבועות-דחוף!!!: הרב שרלו, האם יש בעיה לעבור ניתוח פלסטי בשלושת השבועות (או תשעת הימים)? האם יש מקום לחשוש שלא אראה ברכה בניתוח לא חיוני שנערך בתקופה זו?
תשובה: בימי בין המצרים אין בעיה לעבור ניתוח זה. אולי אפשר להתייחס לניתוח המיוחד הזה כסוג של עסק, ואז להימנע מלעבור אותו אחרי ראש חודש אב - אולם הדבר תלוי בנסיבות ובאפשרויות.
שאלה: איך להגות את שם ה : כשיש את שם ה עם האות "ל" לפני, ועם פתח (ניקוד) אז כשהוגים את המילה הזאת (לה ) האות "א" קצת נבלעת. האם צריך להדגיש את האות "א" או לא? והמון יישר כח! שני אברהם
תשובה: משה מוציא וכלב מכניס שם הא-לוהות (בצורותיו השונות, א-דני או א-להים, גם כשנכתב כשם המפורש) פותח בחטף פתח או בחטף סגול. הכלל במקרא הוא שאחרי האותיות מש"ה מבטאים ("מוציאים" בדיבור) את החטף, ואילו אחרי האותיות וכל"ב אין הוגים אותו ("מניחים" את האל"ף). הסימן לזיכרון הוא "משה מוציא וכלב מכניס" (כידוע, משה הוציא את ישראל ממצרים, וכלב היה אחד משני המרגלים שזכו להכניס את העם לארץ). ראי למשל הניקוד של "לא-דני" (ladonai) בתהלים כב, לא  קל, ו - האל"ף אינה מנוקדת בחטף פתח, אלא היא נחה ואינה נהגית כלל. ד"ר דרור בן-אריה מנהל פורום לשון התשובה נלקחה מתוך
שאלה: כפרה: היי עשיתי מעשה רע מאוד וברצוני לדעת כיצד ניתן לכפר עליו, זרקתי מהבית שלי חתול שמאוד מאוד אהבתי וגם הוא מאוד אהב ובטח בי, עשיתי את זה כי הופעל עליי לחץ, אני מאוד מצטערת ומתחרטת על זה ורוצה לכפר, האם אפשר, ואם כן אז איך?
תשובה: וברכת ד  כל כפרה היא תחילה בהכרת החטא, ועל כן כדאי ללמוד היטב הלכות צער בעלי חיים (יש ספרים שעוסקים בכך). לאחר מכן אם הכרת את החטא ואת מתחרטת צריכה להיות קבלה שלא לחזור לזה החטא עוד. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כיפה: כשאני רואה תמונות ממדינת לוב של היהודים שם אני שם לב שלא כולם הלכו עם כובע או שפשוט באותו הרגע הבן אדם היה בלי כובע בכל מקרה השאלה שלי היא האם גבר חייב מעיקר הדין בכיסוי ראש כשלא עוסק בתורה או נמצא בבית הכנסת? לפי מה שהבנתי פעם רק הכהן הגדול בבית המקדש היה שם כיסוי ראש אז השאלה שלי היא האם כיסוי ראש לגבר כשהוא לא עוסק בקדושה הוא מעיקר הדין או שהדבר פשוט מנהג טוב שמאחד את העם ומזכיר שיש אל מעלינו?
תשובה: וברכת ד  אמנם בתלמוד מוזכר מעלת כיסוי הראש, אבל ברור שלא כולם כיסו את ראשם, ועד לפני כ 70 שנה היו קהילות שלא כיסו את הראש. אולם בימינו הנושא כבר הפך להיות מעמד וסמל, ועל כן יש להקפיד על כך. כדברי ערוה"ש לעניין עמידה בפתיחת ההיכל שאין זה אלא מנהג מאוחר, אבל כיוון שכל ישראל נהג כך אין לשנות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: טבליות מדיח שחיטה: א. לאחרונה, קניתי ברשת רמי לוי SOMATטבליות למדיח של חברת לאחר מכן גיליתי שההכשר הוא של הרב אברהם הוכוולד מגרמניה, אך אין אישור של הרבנות הראשית. האם אפשר להשתמש? מדוע אין אישור הרה"ר? ב. האם שחיטת אורות אליהו של הרב שיינברג מוכרת ומומלצת על ידכם?
תשובה: 1. מומלץ לפנות לרבנות הראשית מחלקת היבוא - בשאלה זו 02-5313131 2. מצ"ב קישור לעמוד המומלצים של כושרות
שאלה: השתייכות לשנת מעשר: תירס שנשתל כעת ונקטף במהלך חודש אוקטובר(לאחר ראש השנה) מה ההשתייכות שלו לשנת מעשר והאם הוא שייך לשנת שמיטה? אודה לכם מאד על תשובה מהירה במייל?
תשובה: עיין רמב"ם הלכות כלאיים א,ז ח "הזירעונים נחלקין לשלושה חלקים: האחד מהן, הוא הנקרא תבואה  והיא חמישה מינין החיטים, והכוסמין, והשעורין, ושיבולת שועל, והשיפון. א,ח והשני מהן, הוא הנקרא קטנייות  והן כל זרעים הנאכל לאדם, חוץ מן התבואה כגון הפול, והאפונים, והעדשים, והדוחן, והאורז, והשומשמין, והפרגין, והספיר, וכיוצא בהן. א,ט והשלישי מהן, הוא הנקרא זירעוני גינה  והן שאר הזירעונים שאינן למאכל אדם, והפרי של אותו הזרע מאכל אדם כגון זרע הבצלים והשומין, וזרע החציר והקצח, וזרע לפת, וכיוצא בהן  וזרע פשתן, הרי הוא בכלל זירעוני גינה." עכ"ל כלומר, לפי הרמב"ם תירס מוגדר כקטנית. ובקטנית הולכים לפי ראש השנה ושליש גידול. זאת אומרת אם הוא הגיע כבר לשליש גידול לפני ראש השנה אז הוא שייך לשנה השישית (שנת מעשר עני), וזה למרות שקטפו אותו בשנת שמיטה ממש. ואם הוא הגיע לשליש גידול רק אחרי ראש השנה אז הוא קדוש בקדושת שביעית אבל אין לו דין ספיחין כיון שהוא נזרע לפני ראש השנה.
שאלה: אבא שנפטר: רציתי לשאול אבא שלי נפטר לפני 4 שנים, האם יש סיבה שלא אני ולא האחים שלי חולמים עליו בכלל?
תשובה: וברכת ד  כשחולמים על אדם מסויים זה גורם לפעמים לצער לנפטר שהוא צריך לרדת להתגלות, אדרבא עדיף שינוח ב על משכבו, ויחיה את חייו הרוחניים ללא קשר לבני אדם. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תוספי תזונה: הומלץ לי לקחת תוםף תזונה הנקרא אצה כחולה ירוקה של חברת סופרהב. על המוצר כתוב שהאצות מגיעות מאגם בחו"ל. כתוב על הצנצנת באישור בד"ץ העדה חרדית. מה ההבדל בין באישור בד"ץ לבין בכשרות בד"ץ? האם ניתן לצרוך מוצר זה? האם אומגה 3 של חברת אלספה שמצויין עליו הכשר של רבנות פולין מותר בשימוש?
תשובה: אישור הבד"ץ זהה להכשר הבד"ץ. אנו לא מכירים את הרבנות פולין. יש גם אומגה 3 של חברת סופהרב שהוא כשר למהדרין.
שאלה: תפילין: יש לי מספר שאלות. האם כשאני מתפלל יחיד אני צריך להגיד את לדוד ואבינו מלכנו? האם אפשר להגיד לדוד ואבינו מלכנו כשלא אומרים תחנון(בימים שלא אומרים)? והאם אפשר להניח תפילין בזמן מנחה ולהתפלל מנחה(להניחן לפני למנצח ולהורידם אחרי עלינו לשבח?
תשובה: וברכת ד  אומרים לדוד גם ביחיד. (בימים שאומרים). אבינו מלכנו ג"כ נאמר ביחיד. (בימים שאומרים) אפשר להניח תפילין כל היום, אבל אין לשנות ממנהג המקום, דהיינו בבית כנסת שלא מניחים שם תפילין אין להניח שם תפילין. באופן כלל כדאי לנהוג כמנהג הציבור ולא לשנות ובימינו רוב האנשים לא מניחים תפילין במנחה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: טיסה ב 9 הימים: קבענו טיסה (אשתי ואני ) לחו"ל ב י באב לצורך מנוחה. אתמול קיבלנו הזמנה לחתונה של הבת של אחי שתהיה בע"ה ב טו באב. 4-5 לפני המועד שאנו צריכים לשוב. האם ניתן להקדים את הטיסה 4-5 ימים, כלומר לטוס ב 9 הימים ולהיות בחול ב 9 באב?
תשובה: וברכת ד  אין איסור לטוס בתשעת הימים, אבל צריך לנהוג כל מנהגי אבלות, כולל תשעה באב, דהיינו לא להגיע למצבי שמחה וכן לא רחיצה ובשר ויין, לפי כל כללי ההלכה, עצם הטיסה לא נאסרה. גם החופשה עצמה לא נאסרה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ההכל לטובה"?: תמיד אומרים שהכל לטובה ושכל מה שה עושה לנו מכוון לטוב, גם אם באותו הרגע רע. אז למה שהקב"ה לא יכול לכוון את הדבר לטובה בלי שנסבול בכלל? למשל, נניח חליתי כי ה כיוון שלא אלך למקום שלא היה כדאי לי להיות בו, למה הוא לא יכל לעשות שלא הייתי הולכת לאותו מקום סתם כי לא היה מתחשק לי או בדרך כלשהי שלא יהיה לי רע?. מקווה שהבנת את כוונתי. ובשורות טובות בעז"ה! :)
תשובה: לעקרון של "הכל לטובה" יש שני צדדים: צד אחד שמתרחש במציאות וצד שני שמתרחש בעולם הפנמי - בתוך הנשמה שלנו. אנחנו מתייחסים לעקרון הזה על פי ההופעה שלו במציאות: כמו בסיפור על רבי עקיבא  עם החמור התרנגול והנר. אבל  הכל לטובה  הרבה יותר עמוק ומשמעותי - כאשר הוא פועל בתוך העולם הפנימי. כאשר הרעה גורמת להשתנות, לחשוב אחרת ולהתנהג אחרת. דוגמה בולטת ש הכל לטובה  בפנימיות של האדם רואים אצל יוסף: יוסף בכתונת הפסים נראה כצעיר מפונק שמתנשא על אחיו. אחרי שהוא נמכר לעבד ועוד מושלך לבית האסורים, כל ההתנשאות נושרת ממנו. כמשנה למלך מצרים הוא באמת יכול להתנשא על משפחתו, אבל כאן הוא רואה עצמו כשליח שמוטל עליו לדאוג למשפחה בתקופה הקשה. במקרים כאלה הסבל הרב והייסורים המרים - הם מטלטלים אותנו ומחוללים בתוכנו את השינוי הנדרש. במקרה שאת מתארת על מחלה שהרחיקה אותך ממקום רע "הכל לטובה" איננו שלא תגיעי למקום הרע. העקר הוא שתביני, שתיווצר אצלך תודעה, שהמקום הזה לא מתאים לך ולא ראוי לך. לימוד כזה יעשה רק מתוך חשבון נפש שבעקבות מחלה ולא מתוך איזו סיבה טכנית שתמנע ממך להגיע לשם.
שאלה: סוג של גניבה: לפני שנתיים בערך חברות שלי קנו מרשמלו ואני הייתי אמורה להשתתף בזה, וכל אחת הייתה צריכה לשלם. אני זוכרת שהבאתי או שטר של 20 או מטבע של 10, אני לא זוכרת. ואז שהיה צריך לשלם (שמתי את הכסף בגרב) שיקרתי שאיבדתי את הכסף או משהו כזה. ואז הן הרשו לי לאכול למרות שלא שילמתי. אני חושבת שאכלתי קצת. אני לא ממש זוכרת. אני מאוד עצובה על מה שעשיתי. ואני מאוד מתביישת להודות על כך לחברות שלי, יכול להיות שהן יסלחו, ויכול להיות שהן יכעסו עלי בלב שלהן, אז אני לא יודעת אם כדאי להגיד להן את זה. בכל זאת, החזרתי לכל מי שזכרתי שהשתתפה- אני חושבת 10 ש"ח בדרך כלשהיא, או 15 או 5 ש"ח, אני כבר לא זוכרת. ואני חושבת שגם שמתי כסף לצדקה, ניראלי 20 ש"ח. אני צריכה לעשות עוד משהו? אני מרגישה די רע בקשר לזה. והמון יישר כח!! שני אברהם
תשובה: וברכת ד  אין צורך להגיד להן, כיוון שכבר החזרת את הכסף. ומכיוון שאת מתחרטת עלכך ומקבלת על עצמך לא לחזור על כך א"כ הרי זו תשובה גמורה. ושב ורפא לו בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בריתה: בשבוע הבא חברה שלי עושה אירוע בריתה לבת שנולדה לה בשעה טובה. האירוע מתקיים באולם בו יהיה רב ואוכל לא תהיה מוזיקה. אני בסוף שנת האבל על אבי ורציתי לדעת האם מותר לי להשתתף באירוע הבריתה?
תשובה: באופן כללי, אין הולכים לאירועים בשנת אבל, ואין סיבה המופיעה בשאלה שמוציאה מידי כלל זה. אם יש נסיבות מיוחדות - צריך לדון מחדש בשאלה. ונחמת שמיים
שאלה: אמירת סליחות במנין נשים: אנחנו קבוצת נשים המעונינות לקיים מנין לקריאת סליחות בחודש אלול. רצינו לשמוע דעתכם בנושא (סליחות כולל י"ג המידות וקטעים בארמית)
תשובה: ניכר משאלתך שכבר למדת את הנושא. את פיוטי הסליחות אין מניעה כלל לומר בתפילת נשים. את י"ג המידות אין לומר בלי מניין גברים. ויש פוסקים שהתירו "כקורא בתורה", כלומר בטעמים (הצעה: אפשר שבכל פעם שמגיעים לי"ג מידות, אחת המתפללות תאמר אותן בקול ובטעמים). הקטעים הארמיים   אמנם יש שלא נוהגים לאומרם ללא מניין, אולם פוסקים רבים התירו (רוב הפוסקים בהתייחסם לסליחות ביחיד דיברו רק על י"ג מידות, ומכאן משמע שהתירו את הקטעים בארמית). אם מדובר על הסליחות האשכנזיות, אזי הקטעים בארמית הם מועטים. ונראה שעדיף לומר את תרגומם, בעיקר על מנת שיהיו מובנם יותר לקהל. אין לומר את הקדיש בהתחלה ובסוף ללא מניין גברים.
שאלה: האם אני יהודי?: אבא יהודי תימני ואמא שלי עלתה מדנמרק לארץ וסיימה את תהליך ההתגיירות שבועיים לאחר שנולדתי האם אני נחשב יהודי או נוצרי? אם אני נחשב נוצרי איך אוכל להתגייר?
תשובה: אתה לא נחשב נוצרי אבל גם לא יהודי. אתה גוי. אי אפשר להתעלם מהעובדה שאבא שלך יהודי - בכך אתה לא כמו הגויים שאין להם כל דם יהודי. עדיין אתה חייב לעשות גיור. יש כיום מודעות רבה לסייע למתגיירים, באופן מיוחד כאלה שאחד הצדדים שלהם יהודי במקור. להלן קישורים - אתה יכול להתעניין אצל כל אחד מהם.
שאלה: להגיב על האירועים : לכבוד הרב יש בליבי שאלה טענה טעונה רגשית מאוד עקב המצב אז בכלל. כואב לי מאוד על המצב, ומה שכואב לי זה שאנחנו, מדינת ישראל, הכניסה את הנחש הזה הביתה, את הסוס הטרויאני הכי גדול בהיסטוריה ואפשרנו למוסלמים להגיע למצב הזה שאנו נמצאים. כשארגונים קיצוניים החלו לפרוח הממשלה "העלימה עין" ומכרו לנו ססמאות כמו "איפוק זה כוח". אבל איפוק במזרח התיכון נחשב כחולשה ופחד. יש אמרו שכל הנפגעים שלנו זה "קורבנות ה " אבל ב אין קורבנות. היו צריכים לקרוא להם "קורבנות אשליית ה ". אני יודע שהמלחמה איתם ידוע מראש.נצפתה עוד בחזון הצלם בתקופתו של דניאל. אבל ההתפרסות הזו של הממשלה בשביל איזה חיוך מהעולם (כאילו שאנחנו צריכים אותם, שרדנו יפה עד עכשיו בלעדיהם) זה פשוט חורה. אני שואל האם אין מקום לעם לקום ולעשות מעשה?? הרי במשך ההסטוריה היהודית קם והעם ועשה בשם השם. בניו של יעקב קמו על עירו של שכם בן חמור על דבר דינה. יהודה, כשעמד לפני יוסף וראה "שההתנכלות" שלו לא מידי שמיים היה מוכן להחריב את מצרים. כשנכנסנו לארץ, במשך 200 שנה של תקופת השופטים, כמו מנהיגים בשעת הצורך ועשו מעשה. חנוכה: באו קומץ של בחורי ישיבה, בניו של הכהן הגדול, סגרו את הספר ויצאו למלחמה.כי ראו שאנשים מתייבנים. האם השמאלנים זה לא סוג של התייוונות? כל "היפי נפש" זה לא סוג של עיוות כדברי הרמח"ל "רואים עמוד וחושבים לאדם"? נכון שצריך להרבות תפילה ותחנונים לבורא עולם, אך עד מתי נשב וניתן לממשלה להפקיר אותנו כצאן לטבח??? אני מצטער על האריכות, ועוד זה טיפה מן הים של מה שבוער בי
תשובה: לך המצב המיוחד של הדור שלנו (וגם המצב במציאות) הוא שצריך להביא את כל עם ישראל לרצות לרשת את הארץ. אין ירושת הארץ באופן פרטי אלא זה מוטל על הציבור ואם הציבור לא רוצה אין זו דרך נכונה. גם החשמונאים הסתפקו והמציאות (והקב"ה בנס פך השמן) הראתה שהם היו שלוחי ציבור של עם ישראל. אלמלא זה יכול להיות שדמי המכבים שנהרגו היו בראשם. עיקר תפקידנו היום הוא לעורר את העם לרשת את הארץ אשר ה  אלוקינו נתן לנו. זה נעשה כאשר כל אחד מתחיל מעצמו שממליך על עצמו עול מלכות שמים ולאחר מכן הוא משפיע בדרך זו על סביבתו ומתוך כך על ראשי העם ומעשיו. זכינו לראות בשבועיים האחרונים לפחות בשני מקרים שהעם השפיע באופן חיובי על מקבלי ההחלטות. 1. לאחר כעשרה ימים הוחלט להפסיק את החיפושים אחרי בני התורה שנחטפו ודעת הקהל שינתה את ההחלטה והביאה למציאת גופותיהם ובזכות דעת הקהל נמצאו הגופות ונמנעה מהם היכולת לסחוט מאיתנו שחרור מחבלים תמורת הגופות (כפי שכנראה דימו בעצמם לעשות). 2. המלחמה בחמאס מתנהלת היום לפי יכולת העם לספוג אותה. ראשי הציבור מכל המפלגות עושים זאת אך ורק כאשר הם מרגישים לחץ מלמטה. לא היה שום שינוי בהתחמשות המחבלים לפני כחודש והיום אלא שהיום הציבור מאחורי הלחימה בהם ודוחף את ראשי המדינה קדימה. (אני חושש שאם העוצמה של הציבור תפחת הם יפסיקו, כפי שהיה בעבר). גם היום אין לחימה ממשית נגד מחבלים אחרים שכלפיהם אין דעת הקהל לוחצת. גם התשובה האמיתית לשחרר את כל ארץ ישראל מידי עול הזרים וליישב בה את עם ישראל לקיים בה את רצון ה  - היא רחוקה מרוב הציבור והוא אומר עליה  איני רוצה ואיני יכול. מסיבה זו לא נוכל להיות  שליחי ציבור  של עם ישראל לעשות זאת. דוד לוי 098987548
שאלה: כשרות טונה לספרדים: קראנו את מאמרו של הרב משה כ"ץ בעניין ההבדל בקניית טונה בין ספרדים לאשכנזים. רצינו לדעת אילו סוגי טונה נותני כשרויות אפשר לאכול גם לדעת הספרדים שנוהגים החמרה בבישול ישראל? אמיתי ומירב
תשובה: ספרדים לא מחמירים בבישולי עכו"ם! אלא, אשכנזים מקילים. כל מה שיש עליו הכשר מהדרין הוא לפי הפסק של מר"ן בשו"ע
שאלה: קשה לי להתפלל: אני נערה ב"ה דתיה יש דבר אחד שפשוט קשה לי- התפילה!! יש זמנים שאני מתפללת בכוונה מכל הלב ואני פשוט שמחה מזה אבל רב הזמן אני פשוט לא מצחיחה להתפלל אני פשוט מתוסכלת מזה!!!! גם בכיתה ובעיקר בחופש בבית אני פשוט לא מצליחה!!! ואני כל כך בבאסה מזה כי את לכל המצוות אני מאוד מתחברת ואני מאוד אוהבת את ה וה תמיד עוזר לי ומשפיע עלי כל כך הרבה טוב! אני ממש אשמח לעצה.
תשובה: א.קודם כל, זה הגיוני שיש קשיים בתפילה, תפילה היא עבודה שבלב, והלב נע ונד, יש ימים שבהם הלב מצליח להתכוון יותר, יש ימים שהלב טרוד בהמון דברים. ולכן כדי להצליח לכוון את הלב צריך לעבוד עליו כל הזמן, כדי שהלב יהיה מכוון כל הזמן למקום שבו את רוצה שהוא יהיה צריך לעבוד על הלב כל הזמן, הרצון להתפלל, הרצון להתקרב, לדבר עם ד  צריך להיות נוכח כל הזמן בחיים. ב.עצות לתפילה- העצה הפשוטה ביותר היא ללמוד מה אומרות המילים שאנחנו אומרים בתפילה, הרבה מילים לא ברורות לנו במובן הפשוט ביותר. מה אומרים ולמה מתכוונים כשאומרים את מה שאומרים. העצה היותר עמוקה היא לנסות לפני כל תפילה לדמיין שעומדים מול מלך, והעמידה מול המלך מחייבת דיבור ברור, דיבור שמסביר בצורה בהירה מה אנחנו רוצים. אני מקווה שזה עוזר, ולא להתייאש, לאט לאט זה יצליח, בסבלנות. ואם אפשר לעזור אשמח לעזור במייל elchananshmuel gmail.com ברכה ושמחה! אלחנן.
שאלה: התחזקות - סיוע באזור מודיעין: אני נמצא בנקודה בחיי בה אני רוצה להתחזק. אני חי חיים חילונים מסורתיים כיום. השאלה שלי האם יש מקום אדם במודיעין וסביבתה שיכול לעזור לי בתהליך. אני חושב שאני צריך הובלה ותמיכה לצורך ההתקרבות. מראש, אורי
תשובה: ברוך הבא. אני מפרסם את הדברים כפי שהם, ואם אנשים שגרים במודיעין או בסביבה יגיבו - אפרסם את התגובה. לא זו בלבד, אלא שאפשר שכדאי לך לפנות גם לישיבת ההסדר במודיעין. אולי שם תמצא את מבוקשך.
שאלה: טונה בקופסת שימורים: כתבתם בניוזלטר שכל הטונה מיובאת, ושיש טונה שהתהליכים שלה מיוצרים בארץ ויש כאלו שבחו"ל. איך יודעים איזו טונה מיוצרת בארץ? מה בדיוק כתוב על האריזה? אם כתוב שם המשווק זה אומר יצור חו"ל?
תשובה: כל מה שמיוצר בחו"ל מלווה באישור הרה"ר
שאלה: רפאל ס בריא וטעים: קנינו חטיף "פוזיטיב" של חברה הנ"ל. מופיע שם בהשגחת בד"ץ חתם סופר בני ברק כשרות ארצית מיוצר עבורם על ידי ממתקי מחרום. לא השגתי אותם בטלפון ולא את חוג חתם סופר. במידה שיש כאן זיוף, אולי יש מקום לתביעה. וכן למה על לחשוש, מכיל רק זרעים וסוכר. ב ובכבוד רב.
תשובה: שאלתי את המחלקה לכשרות הארצית: הוא תחת השגחתם וזה לא זיוף
שאלה: עבודה בשבת: לרב אני שומר מסורת ובין היתר לא עובד בשבת. התקבלתי לעבודה בתור מאבטח טיולים ומחנות קיץ בשטח. רציתי לדעת אם מבחינה דתית אני יכול לאבטח מחנות גם בשבת בין אם זה בנסיעה ובין אם לא.
תשובה: לך ניתן לאבטח מחנה רק אם אין בכך חילול שבת לא בנסיעה ולא בהליכה מחוץ לעירוב וכד  ותזכה למצוות דוד לוי לבירור נוסף 098987548
שאלה: גינון טיפולי בשנת שמיטה: אני מנהל מרכז יום שיקומי לאנשים בוגרים עם צרכים מיוחדים. המרכז נקרא מארג והוא נמצא בכפר ורדים בגליל המערבי. www.maarag.org.il אחת הפעילויות בהם אנו עוסקים היא גינון טיפולי. מדובר על יום בשבוע בו מגיעה מדריכה שזה המקצוע שלה-גינון טיפולי. המדריכה מפעילה שתי קבוצות-האחת לאנשים היושבים על כסאות גלגלים אשר מטבע הדברים עובדים לא על הקרקע אלא על מצעים מנותקים למיניהם-אדניות עציצים וכדו. הקבוצה השניה מורכבת ברובה מאנשים פגועי נפש ובריאים פיזית העוסקים בטיפוח גינת ירק וצמחים נוספים. השאלה היא האם לאור הערך הטיפולי של העבודה יש מקום להתיר בשנת השמיטה עבודות שונות שבאופן פשוט תהיינה אסורות. כמו כן האם ישנה הגבלה כלשהיא לגבי אנשים עם כסאות גלגלים העובדים על מצעים מנותקים? חשוב להבין שלתהליך העבודה של שתילה,זריעה,טיפול,התמודדות עם תהליכי הגדילה של הצמחים יש ערך טיפולי גדול. אודה לתשובתכם. שלומי כהן
תשובה: ישנם פוסקים שהתירו תחת גג קבוע ובמצעים מנותקים. כדאי לפנות אישית על מנת לקבל הדרכה כיצד לעשות זאת.
שאלה: בשר וחלב: בתי טיגנה שניצלים והוציאה אותם ישירות מהמחבת לתבנית חלבית התבנית היתה מצופה בניר סופג מה דין השניצלים ומה דין התבנית?
תשובה: זה תלוי האם התבנית היתה בת יומה או לא. אם היא לא היתה בת יומה אז השניצל מותר והתבנית צריכה הכשר. אם היא היתה בת יומה אז צריך לברר עוד כמה פרטים כדי לפסוק את ההלכה. ולכן או תתקשרו למוקד הטלפוני וקבלו מעמה אנושי או תכנסו לסימולטור כשרות באתר כושרות- כי שם מוצגות כמעט כל האפשריות.
שאלה: האם מותר לגדל חתול בבית?: ב"ה האם מותר לגדל חתול בבית? את הארגז לצואה אני שמים בחדר המקלחת והשירותים. והאם ניתן לברך כאשר החתול (לא הצואה) נוכחים בחדר?
תשובה: לא מצאתי איסור לברך כאשר יש בע"ח בחדר. עיין בתשובות להלן - אין איסור לגדל חתול וכד  בבית.
שאלה: מחשבה בקשה?: קרה לי משהו לאחרונה שממש מטריד אותי וגורם לי להיות עצוב נורא אני חייב את עזרתך אני ילד שקשור לדת מניח תפילין ועוד.ובזמן הבית כנסת קפצה לי מחשבה שאני חס וחלילה חוטא מחשבה שהייתי צריך להוציא מהראש ולאחר מכן ביקשתי במחשבה כנראה בלי כוונה שה יעניש אותי על ידי כך שהוא יקח את ההישגים שלי בספורט ובתחומים שונים ועכשיו אני מפחד וירד לי כל הביטחון זה קרה לי במחשבה בראש לא באמת ביקשתי את זה במילים ועכשיו אני לא יודע מה לעשות בבקשה תענה לי!! :(
תשובה: בראש שלנו מעורבבות הרבה מחשבות, כאלה ואחרות, הרהורים טובים או רעים. לכן אין משקל למחשבה לעצמה. רק הדיבור או המעשה מכריעים שבחרנו במחשבה מסוימת. מפני שבדיבור או במעשה אנחנו מביאים את המחשבה אל המציאות. התפילה, הוידוי, השבועה והנדר - כל אלו צריכים להיות בדיבור שפתיים בגלל שלמחשבה בלבד אין משקל ולא משמעות. לכן כל עוד לא הפכת את המחשבה לבקשה שאתה מבטא אותה בשפתיים - אין לכך משקל. מהאירוע הזה תלמד לקחים לעצמך: 1. לא להבהל ממחשבות רעות או מחשבות על חטא, להתעלם מהם ולעבור למחשבות טובות יותר. 2. לעולם לא לבקש שד  יעניש אותך. אתה תשתדל להיות טוב ולהתחרט על מעשים רעים. אתה לא צריך להזמין עונש. אתה צריך לעשות תיקון ולשפר את עצמך.
שאלה: מלחמה בבין המצרים: לכבוד הרב! האם כדאי לצה"ל להיכנס לרצועת עזה בתקופה זו של בין המצרים, שהרי מזלם של הגוים על העליונה? ולילה שקט!
תשובה: הנושא שאת מעלה כאן מופיע במקורות ביחד לחודש אב: בגמרא תענית כט ע"א-ע"ב: משנכנס אב ממעטים בשמחה. אמר רב פפא: הלכך, בר ישראל דאית ליה דינא בהדי נכרי   לישתמיט מיניה באב דריע מזליה, ולימצי נפשיה באדר דבריא מזליה (בן ישראל שיש לו דין עם נכרי, שישתמט ממנו באב שרע מזלו, וימציא עצמו באדר שחזק מזלו). השולחן ערוך (אורח חיים תקנא א) פוסק כדברי רב פפא: "משנכנס אב ממעטים בשמחה, ובר ישראל דאית ליה דינא בהדי כותי לישתמיט מיניה דריע מזליה". כפי שאת רואה מדובר כאן על חודש אב. לכן אם המצב הנוכחי ימשך עד ר"ח אב, צריך יהיה להביא בחשבון את השיקול הזה.
שאלה: שינה ביום: מה הדין אם הלכתי לישון צהריים וקמתי לאחר צאת הכוכבים. האם אני צריך לברך ברכות התורה והאם אני צריך ליטול ידיים?
תשובה: אין הבדל מתי ישנים ביום ומתי קמים, הדיון נכון לגבי כל שינה של יותר מחצי שעה ביום. נטילת ידיים - רק בבקר עיין ברכת התורה לאחר שינה ביום - יש מחלוקת. עיין בשתי דיעות: